El Burjassot CB inicia setembre amb les Jornades de Portes Obertes
2025-07-24

Els amants del bàsquet tenen una cita a Burjassot. La tenen amb el Burjassot CB, el club de bàsquet local que celebrarà, al llarg del setembre,  les Jornades de Portes Obertes perquè els esportistes que vulguen tindre un primer contacte amb aquest esport o bé tornar a practicar-lo, puguen sentir de nou el cuquet d’estar en la pista.

El club burjassoter ha informat que, durant tot el mes, de dilluns a divendres, de 17 a 20 hores, en el Poliesportiu Municipal, tindran lloc les jornades que, depenent de la categoria, es desenvoluparan en un horari o un altre. Per a tindre tota la informació sobre els horaris en què es pot participar en els entrenaments de cada categoria es pot telefonar al 654 869 566 o bé al 633 576 808. També es pot escriure un correu electrònic a burjassotcb@gmail.com.